**บันทึกแนวทางการปฏิบัติที่ดี**

**ชื่อผลงาน** การบูรณาการการจัดการศึกษาระดับบัณฑิตศึกษา ต่อเนื่อง ปีที่ 2

**1. เจ้าของผลงาน** สถาบันวิจัยเทคโนโลยีเกษตร มหาวิทยาลัยเทคโนโลยีราชมงคลล้านนา

**2. สังกัด** สถาบันวิจัยเทคโนโลยีเกษตร มหาวิทยาลัยเทคโนโลยีราชมงคลล้านนา

**3. ชุมชนนักปฏิบัติ** **☑**ด้านการผลิตบัณฑิต

□ ด้านการวิจัย

□ ด้านการพัฒนาสมรรถนะการปฏิบัติงาน

**4.ประเด็นความรู้ (สรุปลักษณะผลงานที่ประสบความสำเร็จ)**

1. พัฒนาศักยภาพในการจัดการศึกษาด้านบัณฑิตศึกษาให้สอดคล้องการจัดการศึกษาในศตวรรษที่ 21
2. หาแนวทางในการบูรณาการในด้านการจัดการศึกษาให้สอดคล้องกับภารกิจของหน่วยงาน

**5.ความเป็นมา (ปัญหา วัตถุประสงค์ เป้าหมาย)**

ตามที่ สถาบันวิจัยเทคโนโลยีเกษตร ได้ร่วมสนับสนุนจัดการศึกษาในระดับบัณฑิตศึกษา (ปริญญาโท) หลักสูตรวิทยาศาตรมหาบัณฑิต สาขาวิชาพืชศาสตร์ และสาขาเทคโนโลยีการเกษตร ภายใต้คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา พื้นที่ลำปาง เพื่อให้การจัดการศึกษาในระดับบัณฑิตศึกษาเป็นไปอย่างมีประสิทธิภาพ และเป็นไปตามข้อกำหนดของการบริหารจัดการหลักสูตรวิทยาศาตร์มหาบัณฑิต ทางหลักสูตรพืชศาสตร์จึงมีความประสงค์ในการร่วมแลกเปลี่ยนเรียนรู้การดำเนินการของคณาจารย์ผู้สอน เพื่อเป็นการพัฒนาการจัดการศึกษาระดับบัณฑิตศึกษาสถาบันวิจัยเทคโนโลยีเกษตร และเป็นการวางแนวทางในการบูรณาการการพัฒนาการจัดการศึกษา เพื่อให้สอดคล้องกับการจัดการศึกษาในศตวรรษที่ 21

โดยในปีงบประมาณ พ.ศ. 2564 จะได้ดำเนินการจัดการแลกเปลี่ยนเรียนรู้การบูรณาการการจัดการศึกษาระดับบัณฑิตศึกษา เป็นปีที่ 2 เพื่อให้ผลการดำเนินงานของหลักสูตรมีความต่อเนื่อง เกิดผลสัมฤทธิ์ต่อนักศึกษาอย่างแท้จริง

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

มีการดำเนินการจัดการเรียนการสอนผ่านทางระบบออนไลน์ซึ่งสอดคล้องกับการจัดการศึกษาในศตวรรษที่ 21 และสามารถใช้แนวทางการบูรณาการสำหรับการจัดการศึกษาในระดับบัณฑิตศึกในการเชื่อมโยงภารกิจของสถาบันวิจัยเทคโนโลยีเกษตร

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

1. มีการแลกเปลี่ยนเรียนรู้ในด้านการจัดการศึกษาโดยเน้นในด้านทักษะต่อเนื่องจาก ปี 2563

2. ได้แนวทางการจัดการศึกษาด้านบัณฑิตศึกษาให้สอดคล้องการจัดการศึกษาในศตวรรษที่ 21   
โดยเน้นการจัดการศึกษาโดยใช้ฐานจากโครงงาน และปัญหา และมีการใช้งานวิจัยร่วมกับการจัดการศึกษา และในการดำเนินการ โดยใช้วิธีการการบูรณาการในด้านการจัดการศึกษาให้สอดคล้องกับภารกิจของสถาบันวิจัยเทคโนโลยีเกษตร ในการจัดการศึกษาให้มีอาจารย์ที่ปรึกษาและอาจารย์ผู้สอนได้วางแผนการศึกษาดูงานให้สอดคล้องกับการวิจัย และบริการวิชาการ

**8.ปัจจัยความสำเร็จ (สรุปเป็นข้อๆ)**

1. การนำเสนอกระบวนการจัดการศึกษาด้านบัณฑิตศึกษาในรูปแบบการใช้โครงงาน

2. การบูรณาการในด้านการจัดการศึกษาร่วมกับงานวิจัยและบริการวิชาการ

**9.ปัญหาอุปสรรคและข้อเสนอแนะ แนวทางการพัฒนาต่อไป**

**ปัญหา**

การจัดการศึกษาในปีการศึกษา 2563 – 2564 ได้รับผลกระทบจากการแพร่ระบาดของเชื้อไวรัส  
โคโรน่า 2019 (COVID – 19) ส่งผลให้การจัดการจัดการศึกษาในรูปแบบ On Site ไม่สามารถดำเนินการได้ ต้องมีการปรับเปลี่ยนรูปแบบการจัดการศึกษาในรูปแบบออนไลน์ ผ่านโปรแกรม Microsoft Teams   
อย่างเต็มรูปแบบ ทำให้นักศึกษาขาดทักษะการฝึกปฏิบัติในห้องปฏิบัติการ

**ภาพประกอบ**



